Във връзка с постъпило уведомление с вх. № ОВОС-798/22.03.2023г. и допълнителна информация с вх. № ОВОС-798-2/10.05.2023г. ОВОС-798-4/09.08.2023г. ОВОС-798-6/05.10.2023г. за инвестиционно предложение (ИП): „Рафиниране на благородни метали и създаване на аналитична лаборатория за тестване и изследване на чистотата на благородни метали и техните сплави“ в сграда ПИ 06077.50.302.1, ситуирана в имот с № ПИ 06077.50.302, м. „Анчов бунар“, землище на с. Браниполе, община Родопи, област Пловдив, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

1. **По отношение на изискванията на глава шеста, раздел трети на ЗООС:**

Инвестиционното предложение е свързано с рафиниране на благородни метали до чистота 9999, както и създаване на аналитична лаборатория за тестване и изследване на чистотата на благородни метали и техните сплави.

Суровината, която ще се използва в процеса при рафиниране е златно-сребърна сплав – сплав „Доре“, която е закупена от външни фирми. Суровината ще пристига под формата на метални блокове или отливки с различни размери и тегло. Преработката на златно-сребърна сплав ще се извършва във взаимно свързани, затворен тип инсталации. Процесът на рафиниране ще протича на два етапа:

* Разделяне на благородните метали от сплавта по химичен път чрез разтваряне;
* Електрохимична очистка – благородните метали подлежат на електрохимично очистване с цел постигане на чистота наметала -999,9.

Заявеното ИП и предвидените с него дейности, попада в обхвата на в *т. 4.2. „Инсталации за производство на цветни необработени метали от руди, концентрати или отпадъци от метали чрез металургични, химични или електролитни процеси.“,* на Приложение 1 от Закона за опазване на околната среда /ЗООС/ и на основание чл.92, т.1 от ЗООС **подлежи на задължителна процедура** **по изготвяне на ОВОС.**

**2. По отношение на изискванията на глава седма, раздел втори на ЗООС:**

Дейностите предвидени в инвестиционното предложение **попадат** в обхвата на Приложение № 4 от ЗООС, а именно:

Т .2.5, буква „а“ Инсталации за:

а) производство на необработени метали, различни от изброените в т. 2.2, 2.3 и 2.4, от руди, обогатени продукти или отпадъци от метали чрез металургични, химични или електролитни процеси.

Съгласно чл. 117 от ЗООС изграждането и експлоатацията на нови и експлоатацията на действащи инсталации и съоръжения за категориите промишлени дейности по Приложение № 4 на ЗООС се разрешават след издаването на комплексно разрешително.

Комплексното разрешително по [чл. 117](http://web.apis.bg/p.php?i=9236#p6563781) от е задължително за издаване на разрешение за строеж. Изключение се допуска за инсталации и съоръжения, за които е завършила процедура по ОВОС с решение, потвърждаващо прилагането на най-добрите налични техники, в съответствие с [чл. 99а](http://web.apis.bg/p.php?i=9236#p6563754) от ЗООС, като в този случай комплексното разрешително е задължително за въвеждането на инсталациите и съоръженията в експлоатация.

1. **Действия по провеждане на процедура по ОВОС, съобразно изискванията на глава трета от Наредбата за ОВОС, в това число:**

• Осигуряване изработването на задание за обхват и съдържание на ОВОС по реда на чл. 10 от Наредбата за ОВОС.

• Провеждане на консултации по заданието с РИОСВ-Пловдив, РЗИ Пловдив, БД ИБР Пловдив, ВиК ЕООД гр. Пловдив, РД ПБЗН Пловдив и други специализирани ведомства и засегната общественост.

• След провеждане и приключване на консултациите възложителя възлага изработване на Доклад за ОВОС. Изготвяне на Доклад за ОВОС от колектив от експерти с ръководител, при спазване изискванията на чл.83 от ЗООС. Докладът се изработва въз основа на заданието за обхват и съдържание на ОВОС, при спазване изискванията на чл. 96 от ЗООС.

• Внасяне за оценка на качеството Доклад за ОВОС в един екземпляр на хартиен и на електронен носител (по реда на чл. 13 от Наредбата за ОВОС).

Към Доклада за ОВОС е необходимо писмено да заявите намерението си (ако имате такова) за прилагане на оценка по реда на чл. 99а от ЗООС за инвестиционното предложение (инсталацията).

Етапите на процедурата по ОВОС и изискванията, в т.ч изготвяне на документация, задължения и отговорности на Възложителя, са регламентирани в глава шеста, раздел ІІІ на ЗООС и в Наредбата за ОВОС.

Обръщаме внимание на следното: Съгласно чл.94, ал.1, т.9 Министърът на околната среда и водите е компетентен орган за вземане на решение по ОВОС за инвестиционни предложения, които попадат в Приложение № 1 и са предмет на обща процедура по ОВОС и най-малко на една от процедурите по чл. 109, ал. 1 или 2 или по чл. 117, ал. 1 или 2.

Обща процедура по ОВОС и най-малко една от процедурите по [чл. 109, ал. 1](https://web.apis.bg/p.php?i=9236&b=0" \l "p46512615" \t "_blank) или [2](https://web.apis.bg/p.php?i=9236&b=0#p46512615) или по [чл. 117, ал. 1](https://web.apis.bg/p.php?i=9236&b=0" \l "p39742427" \t "_blank) или [2](https://web.apis.bg/p.php?i=9236&b=0#p39742427) се провеждат по искане на възложителя.

Необходимо е писмено да заявите намерението си (ако имате такова) за прилагане на чл.94, ал.1, т.9.

**4.** **По отношение на изискванията на чл. 31 от Закона за биологичното разнообразие (ЗБР):**

ПИ с идентификатор 06077.50.302, по КККР на с. Браниполе общ. Родопи не попада в границите на защитени зони от мрежата НАТУРА 2000. Най-близо до местоположението на предвиденото за реализиране инвестиционно предложение е защитена зона BG0001033 „Брестовица“ за опазване на природните местообитания и на дивата флора и фауна, обявена със заповед №РД-381/15.05.2020 г. (ДВ.бр.50/02.06.2020 г.)

**Имотът, предмет на инвестиционното предложение не попада в границите защитени територии по смисъла на Закона за защитените територии.**

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31 ал.4 във връзка с ал.1 от Закона за биологичното разнообразие. След преглед на представената информация и на основание чл.39, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба на инвестиционното предложение, реализацията му няма вероятност да окаже значително отрицателно въздействие върху популации и местообитания на видове, предмет на опазване в защитените зони, поради следните мотиви:

1. Инвестиционното предложение е предвидено да се реализира извън границите на защитени зони от мрежата НАТУРА 2000. Същото ще се осъществи в урбанизирана територия, в съществуваща сграда, предназначена за промишлени цели, поради което с реализацията му не се очаква пряко унищожаване, увреждане или влошаване състоянието на видовете, предмет на опазване на най-близката защитена зона BG0001033 „Брестовица“ и няма вероятност от нарушаване на структурата и функциите й.

2. Поради местоположението и характера на инвестиционното предложение, реализацията му няма вероятност да доведе до безпокойство на видовете, предмет на опазване в защитената зона и до намаляване на благоприятното им природозащитно състояние.

3. Степента на отрицателни въздействия, изразяващи се в загуба, увреждане и фрагментация на местообитания или популации на видове, предмет на опазване в защитените зони е незначителна, тъй като не се засягат функционални и структуроопределящи елементи на местообитанията или екосистемите използвани от целевите видове.

3. Предвид местоположението на инвестиционното предложение, не се очаква кумулативно въздействие със значителен ефект, което да доведе до загуба на местообитания на видове и влошаване на природозащитното им състояние от реализацията на ИП, спрямо одобрените до момента други ИП, планове, програми и проекти и да окаже значително отрицателно въздействие върху предмета и целите на опазване на най-близката защитена зона.

Копие на писмото е изпратено до Община Родопи, Кметство с. Браниполе

Отговорено от РИОСВ-Пловдив на 26.10.2023г.